Apollinaire tilhørte en aktiv krets av kunstnere på Montparnasse i Paris som tidlig på 1900-tallet prøvde ut nye uttrykk i en rekke kunstarter. Blant disse var Pablo Picasso, Erik Satie, Ossip Zadkine og Marcel Duchamp. I 1911 slutta han seg til Puteaux-gruppa, en utløper fra kubistbevegelsen. I september samme år ble han arrestert, mistenkt for å ha stjålet Mona Lisa, holdt i La Santé-fengselet, men ble senere løslatt.